Title: Qüestionari sobre els Castells
Course: Unitat Didàctica sobre l'Edat Mitjana: "Els Castells"

Castell de Balsareny

Font Viquipèdia

Llegeix amb atenció...

- Els territoris que avui constitueixen Catalunya han viscut al llarg de la seva història l'arribada de diferents pobles: fenicis, grecs, cartaginesos, romans, visigots, àrabs,...

- A començaments del segle VIII els sarraïns, procedents del nord d'Àfrica, van creuar l'Estret de Gibraltar i van ocupar ràpidament la major part de la Península Ibèrica, arribant als Pirineus.

- Els reis francs, Carlemany i el seu fill Lluís el Pietós, davant del perill de la pressió sarraïna, van establir una nova frontera que seguia el riu Llobregat, el seu afluent, el Cardener i la serra del Montsec. Aquesta línia delimitava la zona de frontera anomenada "Marca Hispànica".

- Aquesta zona es va organitzar bàsicament en comtats que depenien en un principi dels reis francs. Pocs anys més tard amb el lideratge del Casal de Barcelona iniciat per Guifré el Pelós i l'annexió de les terres conquerides als àrabs comença l'origen de Catalunya.

- Els castells i les fortaleses es van convertir en les construccions defensives més importants a partir del segle X per combatre les invasions dels enemics. Els reis, davant d'aquesta situació d'inseguretat i per protegir els seus territoris, cedeixen les terres als nobles a canvi de la seva lleialtat i protecció.

- A continuació has de respondre el qüestionari sobre "Els Castells". Et servirà per comprovar quines són les coses que has après.

- Llegeix bé l'enunciat de les preguntes i pensa abans de donar una resposta ja que els errors et restaran puntuació. Si tens algun dubte consulta els documents que has utilitzat en les activitats anteriors.

- Bona sort !!!